Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 66/13/6606	Lučenec, 12.4.2013
EEČ : 2-47-46-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec dcéry XXXXX, nar. XXXXX a syna XXXXX, nar. XXXXX hoci bol podľa právoplatného rozsudku  Okresného súdu v Lučenci  č.  10C 100/2009 z 27.01.2010 počnúc dňom  15.02.2010 povinný platiť výživné na dcéru mesačne v sume 60 € a na syna mesačne v sume 100 € vždy predom do 10-teho dňa toho ktorého mesiaca k rukám matky detí XXXXX, nar. XXXXX z XXXXX takto uloženú povinnosť vo XXXXX a inde riadne neplnil a za obdobie od 10.09.2012 do 10.12.2012 dlhoval na výživnom celkom 640 €, hoci bol trestným rozkazom OS v Lučenci č. 22T 202/2011 z 12.10.2011, ktorý nadobudol právoplatnosť a vykonateľnosť 31.10.2011 uznaný vinným z prečinu zanedbania povinnej výživy podľa § 207 ods. 1 Tr. zákona                           

lebo zanikla trestnosť činu

Odôvodnenie:
Vyšetrovateľ OR PZ v Lučenci dňa 10.02.2013 pod č. ORP-876/OVK-LC-2012 začal trestné stíhanie a zároveň vzniesol obvinenie XXXXX, nar. XXXXX pre prečin zanedbania  povinnej výživy podľa § 207 odsek 1, ods. 3 písm. c/ Trestného zákona, ktorý prečin mal obvinený spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Vyšetrovateľ OR PZ po ukončení vyšetrovania predložil dňa 05.04.2013 na okresnú prokuratúru návrh na zastavenie trestného stíhania zo 19.03.2013, ktorý návrh odôvodnil splnením podmienok podľa § 86 písm. a/ Trestného zákona obvinenou. 
Po preskúmaní návrhu a obsahu vyš. spisu som z výpovede obv. XXXXX zo 07.03.2013 zistil, že tento  dňa 06.03.2013 prostredníctvom pošty poslal bývalej manželke XXXXX peniaze v sume 1 120 € ako výživné na dcéru a syna, čím uhradil zameškané ako i bežné výživné.
Svedkyňa - poškodená XXXXX vo výpovedi dňa 08.03.2013 potvrdila, že jej bývalý manžel okrem zameškaného výživného vyplatil aj bežné výživné dňa 06.03.2013 v sume 1 120 €, čím splnil vyživovaciu povinnosť aj za mesiac marec 2013. Ďalej uviedla, že napriek predchádzajúcemu neplateniu výživného jej deti núdzou netrpeli a netrpia.   
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinený XXXXX splnil vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 1, ods. 3 písm. c/  Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor